MLDataScientist/Wikipedia-uzbek-2024-05-01 huggingface dataset:
Ribnica

Ribnitsa
Ribnica (serbcha: Ribnitsa; talaffuzi: [rîbnit͡sa]) — Chernogoriyaning Podgoritsa shahridan oqib oʻtuvchi kichik daryo.

Bu Moracha daryosining irmogʻi boʻlib, uning Morachaga quyilish joyi shahar markaziga toʻgʻri keladi. Daryo asosan yozda quriydi. Podgoritsa oʻrta asrlarda hududida Ribnica daryosi oqib oʻtgani uchun „Ribnica“ nomi bilan mashhur edi. Bugungi kunda Podgoritsaning Vrela Ribnička hududi ushbu daryo sharafiga nomlangan.

Manbalar 

Short description matches Wikidata
Koordinatalar Vikimaʼlumotlarda
Daryolar
Mutatis mutandis



Mutatis mutandis - bu O'rta asrlarga oid lotin iborasi bo'lib, "o'zgartirilishi kerak bo'lgan narsalar bilan" yoki "kerakli o'zgarishlar kiritilgandan so'ng" degan ma'noni anglatadi.  Ko'pgina mamlakatlarda taqqoslash aniq o'zgarishlarni talab qilishini tan olish uchun foydalaniladi, ular belgilanmagan holda qoldiriladi. Ushbu atama hozirgacha huquq, iqtisod, matematika, tilshunoslik va falsafada qo'llaniladi. Xususan, mantiqda, ilgari muhokama qilingan barcha dastlabki va olingan o'zgarishlarning stenografiyasi sifatida qarama-qarshiliklarni muhokama qilishda uchraydi.

Ushbu atamadan yuridik sohada foydalanish biroz ixtisoslashgan. Nyu-Yorkning Janubiy okrugi sudyasi Shira Sheindlin tomonidan 1998 yildagi ish uchun yoritilganidek: "bu lotincha ibora shunchaki ismlar va joylar kabi tafsilotlarga kerakli o'zgarishlar kiritilishini anglatadi, ammo qolgan hamma narsa bir xil bo'lib qoladi." oddiy ingliz harakatlaridan so'ng, ba'zi mamlakatlar o'zlarining qonun kodekslarini almashtirishga harakat qilishdi " qonuniy lotin ingliz ekvivalentlari bilan.
Ibrohim Haqqulov

Ibrohim Haqqulov — filologiya fanlari doktori, professor, „Mehnat faxriysi“ II darajali koʻkrak nishoni sohibi, Oʻzbekiston Yozuvchilar uyushmasi aʼzosi, oʻzbek adabiyotshunosligining rivojlanishiga munosib hissa qoʻshgan va oʻzbek adabiyoti namunalarini yangicha tahlil va talqinda tadqiq etgan olim. Taniqli adabiyotshunos 1949-yil 28-martda Buxoro viloyati Shofirkon tumanida tugʻilgan. 1966—1970-yillarda Buxoro davlat pedagogika institutida tahsil oldi. Ibrohim Haqqul „Oʻzbek xalq maqollari“ (1978)ning tuzuvchilaridan biri. 1976-yili „Oʻzbek adabiyotida ruboiy“ mavzusida nomzodlik, 1995-yili „Oʻzbek tasavvuf sheʼriyatining shakllanishi va taraqqiyoti“ mavzuida doktorlik dissertatsiyasini himoya qilgan. Dastlab uning „Oʻzbek adabiyotida ruboiy“ (1981), „Uvaysiy sheʼriyati“ (1982), „Badiiy soʻz shukuhi“ (1987) kitoblari nashr etilgan boʻlsa, keyin „Zanjirband sher qoshida“ (1989), „Sheʼriyat — ruhiy munosabat“ (1989), „Abadiyat farzandlari“ (1990), „Tasavvuf va sheʼriyat“ (1991), „Kamol et kasbkim…“ (1991), „Gʻazal sogʻinchi“ (1991) kabi kitoblari bosilib chiqqan.  Ibrohim Haqqul „Ahmad Yassaviy“, „Kim nimaga tayanadi?“, „Eʼtiqod va ijod“, „Tasavvuf saboqlari“, „Taqdir va tafakkur“, „Ijod iqlimi“, „Mushohada yogʻdusi“, „Meros va mohiyat“, „Soʻzdagi oʻzlik“, „Shaxsiyat va sheʼriyat“, „Talant — jasorat javhari“, „Mushohada yogʻdusi — 2“ „Hayot, adabiyot va abadiyat“ deb nomlangan risola va kitoblarini chop ettirdi. „Navoiyga qaytish“ nomi bilan 4 kitob („Navoiyga qaytish“ (Toshkent: „Fan“, 2010), „Navoiyga qaytish — 2“ (Toshkent: „Fan“, 2011), „Navoiyga qaytish — 3“ (Toshkent: „Tafakkur“, 2016), „Navoiyga qaytish — 4“ (Toshkent: „Tafakkur“, 2020) kitoblari muallifi. 1000 dan ortiq maqola, 50 ga yaqin monografiya va risolalar yozgan, turli davrlarda adabiyotga, ayniqsa, mumtoz adabiyot vakillari ijodiyotiga bagʻishlab oʻtkaziladigan ilmiy anjuman va konferensiyalarning doimiy ishtirokchilaridandir. Uning ayrim maqola va kitoblari turk, uygʻur, ozarbayjon, tojik va rus tillariga tarjima qilinib, nashr etilgan. 2022-yil 28-iyunda vafot etgan. 2022-yil 29-iyun kuni Shofirkon tumani Talija qishlogʻidagi qabristonga danf etilgan.

Manbalar 

Oʻzbekiston olimlari
Abdulla Sher

Abdulla Sherov (1943-yil 5-avgust; Toshkent viloyati Chinoz tumani) — shoir, tarjimon va olim. Oʻzbekiston jurnalistlari ijodiy uyushmasi hamda Oʻzbekiston Yozuvchilar uyushmasi aʼzosi.

Hayoti va faoliyati 
Abdulla Sherov 1943-yilda Toshkent viloyatining Chinoz tumanidagi Yoʻltushgan qishlogʻida, hunarmand-misgar oilasida tug‘ilgan. 1960-yil oʻrta maktabni tamomlab, avval boshlangʻich sinf oʻqituvchisi, keyin „Lenin bayrogʻi“ tuman gazetasida adabiy xodim boʻlib ishlagan. 1970-yilda Toshkent Davlat universitetining jurnalistika fakultetini tugatgan. 1969-yildan boshlab „Guliston“ jurnali va „Oʻzbekiston Fizkulturachisi“ gazetasida turli lavozimlarda ishlagan. 1981-yilda Moskvada Oliy adabiyot kursini tamomlagan. Oʻsha yili shoir „Yoshlik“ jurnalida masʼul kotib lavozimida oʻz faoliyatini boshlagan. 1984-yildan Yozuvchilar uyushmasi birinchi kotibi oʻrinbosari, Yozuvchilar uyushmasining Toshkent viloyati boʻlimi masʼul kotibi lavozimlarida ishlagan. 1989-yildan boshlab, 22 yil davomida Abdulla Sher Oʻzbekiston Milliy universitetida oʻqituvchi, dotsent, kafedra mudiri lavozimlarida faoliyat yuritgan. 2023-yilda shoirning 80 yilligi keng nishonlangan.

Ijodi 
Abdulla Sher 1958-yilda ijodga kirib kelgan. 1959-yilda ilk sheʼri matbuotda eʼlon qilingan. 1973-yilda shoirning ilk sheʼriy toʻplami „Koʻklam tabassumi“ nomi bilan nashr etilgan. Shundan keyin birin-ketin „Alyor“, „Atirgul soyasi“, „Roz“, „Kuz hiloli“, „Qadimgi kuy“, „Nuqtadan soʻng“, „Toqat“, „Yonayotgan yoʻl“, „Yomgʻirlar oralab“, „Sarbast qoʻshiqlar“, „Sevgi olmoshi“, „Sevilmagan mening sevgilim“, „Gul yillar, bulbul yillar“ kabi sheʼriy va „Asrlarning asraganlari“ nomli nasriy asarlari nashrdan chiqqan. Shoir tarjima sohasiga ham oʻz hissasini qoʻshgan. Jumladan, Bayronning „Don Juan“, Heinrich Heinening „Qoʻshiqlar kitobi“ asarlarini olmonchadan tarjima qilgan. Rus tilidan Pushkin, Lermontov, Nekrasov, Axmatova, Charents, Tvardovskiy kabi shoirlarning sheʼrlarini oʻzbek tiliga oʻgirgan. Bundan tashqari shoirning sheʼrlari ham rus, litva, ingliz, ispan, ozarbayjon, turk, qozoq, qrim tatar kabi bir qator tillarga tarjima qilingan. Shuningdek, u "Axloqshunoslik" va "Estetika" fanlaridan oʻquv qoʻllanmalar va darsliklar muallifi. Quyida shoir ijodidan namuna:

Mukofotlari 
Shoir 1975-yildan Oʻzbekiston jurnalistlari ijodiy uyushmasi va 1977-yildan Oʻzbekiston Yozuvchilar uyushmasi aʼzosi. Abdulla Sher 2000-yilda Oliy ta’lim a’lochisi koʻkraknishoni bilan taqdirlangan. 2023-yilda shoirga Oʻzbekiston xalq shoiri unvoni berilgan.

Manbalar 

Oʻzbekiston xalq shoirlari
Toshkent viloyatida tugʻilganlar
Chinoz tumanida tugʻilganlar
Ikki ming besh yuz rubl

Ikki ming besh yuz rubl (2500 rubl) — Buxoro Xalq Sovet Respublikasi Nazirlar Soveti tomonidan chiqarilgan banknot hisoblanadi. Ushbu nominaldagi yagona banknot sobiq Rossiya imperiyasi hududida chiqarilgan.

Tarixi 
Nominal qiymati 2500 rubl boʻlgan banknotlarning paydo boʻlishi 1920-yillarning boshlarida giperinflyatsiya bilan bogʻliq edi.

Old tomonda nominal raqamlar va soʻzlar va yil tasvirlangan.

Orqa tomonda nominal raqamlar va soʻzlar bilan, shuningdek, Buxoro Xalq Sovet Respublikasining gerbi — paxta guli va oʻroq, yulduzli yarim oy tasvirlangan. Suv belgisi boʻlgan, shuningdek, suv belgilarisiz ikki xil banknotalar mavjud   .

Yana qarang 

 Buxoro rubli

Manbalar

Adabiyot

Havolalar 

 Rossiya qogʻoz pullari Arxivnaya kopiya

Buxoro Xalq Sovet Respublikasining banknotalari
Momoxol Elmurodova

Momoxol Elmurodova (1949-yil Qashqadaryo viloyati, Shahrisabz tumani, Qumqishloq qishlogʻi) — oʻzbek  adabiyotining isteʼdodli shoirasi. Oʻzbekiston Yozuvchilar Uyushmasi aʼzosi.

Tarjimai holi 
Momoxol Elmurodova 1949-yil Qashqadaryo viloyati, Shahrisabz tumani, Qumqishloq qishlogʻida dunyoga kelgan.  Shoira taqdir taqozosi bilan qamashilik yigitga turmushga chiqib, shaharda 63-oʻrta maktabda oʻzbek tili va adabiyotidan dars bergan. Momoxol Elmurodova 1966—1970-yillarda Namangan Davlat universitetida tahsil olgan. Talabalik davridan sheʼrlar yozgan, dastlabki sheʼrlaridan namunalar 1967-yilda „Namangan haqiqati“ gazetasida eʼlon qilingan. Shundan soʻng uning sheʼrlari respublika gazeta va jurnallarida nashr etilgan.

Ijodi 
Momoxol Elmurodova oʻzining „Qaldirgʻoch“, „Ayol muhabbati“, „Yurakka sanchilgan ignalar“, „Orzularning olis yoʻli“, „Onamga maktublar“, „Otlandim qalbingiz ziyoratiga“, „Eng goʻzal imkon“ deb nomlangan bir qator sheʼriy toʻplamlari nashr etildi. Bundan tashqari uni elimiz taniqli, oʻziga xos ovozi va uslubiga ega boʻlgan shoira sifatida eʼtirof etadi. Shoiraning „Men ayolman“ nomli sheʼrida oʻzbek ayollarining nozik tuygʻularini mohirlik bilan tasvirlagan.

„Kuz xayollari“ sheʼriy toʻplami haqida 
Momoxol Elmurodovaning 2015-yilda „Kuz xayollari“ nomli sheʼriy toʻplami nashr etildi. Shoiraning ijodi bu sheʼriy toʻplami bilan yanada yuqori choʻqqiga koʻtarildi. Bu sheʼrida eng avvalo Vatanni ulugʻlaydi:

Vatan ordir, vatan gʻurur, varan qalbning tugʻyoni,

Ilk manzil shul, rizq-roʻz ham shul hamda soʻngi oshyondir.

Tuprogʻini koʻzlarimga surmaday sursam arzir,

Men sevgan yurt, sigʻingan yurt, aziz Oʻzbekistondir.

Mukofotlari 
 „Shuhrat“ medali
 „Oʻzbekiston xalq taʼlimi aʼlochisi“ unvoni
 „Oʻzbekistonda xizmat koʻrsatgan xalq taʼlimi xodimi“ unvonlari bilan mukofotlangan.

Manbalar 

Qashqadaryoda tugʻilganlar
Glass Animals

Articles with hCards

Glass Animals — 2010-yilda Oksfordda tashkil etilgan ingliz indie-rok guruhi. Guruh qoʻshiqchi, qoʻshiq muallifi va prodyuser Dave Bayley tomonidan asos solingan. Guruhda uning bolalikdagi doʻstlari Joe Seaward, Ed Irwin-Singer va Drew MacFarlane ham bor. Bayley uchta Glass Animals albomini yozgan va ishlab chiqargan. Beyli bolaligini Massachusets va Texasda oʻtkazgan.

Manbalar 

Rip hop guruhlar
2012-yilda tashkil etilgan musiqiy guruhlar
Oksford musiqiy guruhlari
Petar Franjic

Petar Franjic (1992-yil 7-aprelda tugʻilgan) — avstraliyalik futbolchi, hozirda „Viktoriya“ milliy premyer-ligasida „Avondeyl“ klubida oʻynaydi.

Klub karyerasi 
Franjich bir necha yil Viktoriya sport institutida oʻqiganidan soʻng 2009-yilda Melburn Nayts FKning 21 yoshgacha boʻlgan jamoasiga qoʻshildi. Oʻsha yili kattalar futbolida muvaffaqiyat qozondi va mavsumning birinchi yarmida Viktoriya Premer-ligasida asosiy oltita oʻyinda maydonga tushdi.

Keyin uni A-Liga jamoasi Melburn Victory FC tomonidan dastlab yoshlar jamoasi bilan oldi. 2010-yil 10-mayda Victory bilan ikki yillik professional shartnoma imzoladi. 2013-yil 9-yanvarda Petar Franjic Melbourne Victory tomonidan oʻzaro kelishuv asosida asosiy jamoaga oʻynash imkoniyatlarini izlash uchun qoʻyib yuborilgani eʼlon qilindi. „Gʻalaba“ bilan oʻtkazgan uch mavsumida Franjich ligada 31ta oʻyinda maydonga tushdi.

Viktoriyaning „Richmond SC“ va „Hum Siti“ klublaridagi qisqa muddatli mashgʻulotlardan soʻng, 2014-yil avgust oyida Franjich Oʻzbekiston Ligasi vakili "Olmaliq" klubiga oʻtdi.

Avstraliyaga qaytib kelgach, Franjic yana Xum Siti bilan shartnoma imzoladi.

Franjich 2017-yilgi mavsum uchun „Avondeyl“ klubi bilan shartnoma imzoladi.

Yutuqlar 
Avstraliya terma jamoasida:

 U-16 yoshlar oʻrtasidagi OFF chempionati: 2008 yil

Manbalar

Havolalar 

 Melbuourne Victory profili 
AGMK futbolchilari
Oʻzbekistondagi chet ellik erkak futbolchilar
Erkak futbol himoyachilari
Avstraliyalik erkak futbolchilari
Yashayotgan insonlar
Edson Ratinho

Edson Ramos Silva (1986-yil 31-mayda tugʻilgan) — Ratinyo laqabli braziliyalik futbolchi, hozirda Joinville klubida oʻng qanot himoyachisi sifatida oʻynaydi.

„Sichqoncha“ maʼnosini anglatuvchi „Ratinho“ laqabi unga bolaligida berilgan. Uning futbolkasidagi „Edson Ratinho“ nomi 2007-yilda uning ustozi Rivaldo tomonidan yozilgan va oʻshandan beri Ramos shu nom ostida maydonga tushadi

Klublardagi karyerasi

AEK Afina 
2007-yilda 350 ming yevro evaziga Gretsiya Superligasi vakili AEK Afinaga oʻtdi. U „Levadiyakos“ga qarshi oʻyinda yangi jamoasi uchun gol urdi. AEKdagi ikkinchi mavsumini boshlab, 2008-yil oktyabr oyida ketishni soʻradi va darhol Braziliyaga joʻnab ketdi. 2009-yilning yanvarida AEKga taklif bilan chiqdi va shu tariqa dastlab oʻzining klubi Mogi Mirimga 350 ming yevroga oʻtdi. Keyinchalik (2009-yil fevral) AEKdagi menejeri va jamoadoshi Rivaldo izidan Oʻzbekistonning „Bunyodkor“ klubiga oʻtdi.

RCD Mallorca 
Edson Ramos dastlab RCD Mallorca safiga braziliyalik Joau Viktor bilan birga sinovdan oʻtdi va asosiy tarkibga kirdi. 2010-yil 26-avgustda jamoa bilan besh yillik shartnoma imzoladi.

Karyera statistikasi

Yutuqlar 

 Bunyodkor

 Oʻzbekiston ligasi: 2009-yil

 Joinville

 Braziliya B seriyasi: 2014-yil
 Santa-Katarina kubogi: 2020-yil
 Recopa Catarinense: 2021-yil

 CRB

 Campeonato Alagoano: 2017-yil

Manbalar

Havolalar 

Oʻzbekistondagi chet ellik erkak futbolchilar
Oʻzbekiston Superligasi futbolchilari
La Liga oʻyinchilari
Bunyodkor klubi futbolchilari
Braziliyalik erkak futbolchilari
Yashayotgan insonlar
Semir Smajlagić

Semir Smajlagić (, 1998-yil 18-sentyabrda tugʻilgan) — bosniyalik futbolchi, hujumchi.

Karyerasi

Klub karyerasi 
2017-2018-yilning ikkinchi yarmi oldidan Smaylagich Sloveniyaning „Gorica“ jamoasi bilan shartnoma imzoladi.

2019-yilda Smaylagich Bosniya va Gersegovinaning „Mladost“ klubiga (Doboj Kakanj) ijaraga yuborildi, u ligada 16 ta oʻyinda maydonga tushdi.

2021-yilgi mavsum oldidan Qozogʻistonning eng muvaffaqiyatli jamoasi — „Astana“ bilan shartnoma imzoladi. 2022-yilning 2-yanvarida „Astana“ Smaylagich oʻzaro kelishuvga koʻra klubni tark etganini eʼlon qildi. 2023-yilda JS Kabylie klubiga qoʻshildi.

Manbalar

Havolalar 

 
 
Yashayotgan insonlar
Bosniya va Gersegovina erkaklar futbolchilari
Nasaf klubi futbolchilari
Oʻzbekistondagi chet ellik erkak futbolchilar
Al-Asmo vas-Sifat

Al-Asmo' va as-Sifat (   ), Al-Bayhaqiy yozgan islom ilohiyotining yirik klassik asarlaridan biridir. Aytishlaricha, bunday kitob avvval yozilmagan,ungach bu turdagi asar bo'lmagan va shu sababli muallif bu sohada kashshof-asoschi hisoblangan .

Tarkibi: 
Al-Bayhaqiy ash'ariy mashabining sodiq himoyachisi bo'lib, matn dalillari va taqvodor salaflarning so'zlari uning aqidasi eng qadimgi musulmonlarga mos kelishini isbotlagan. shuningdek U ikkita ekstremal metodologiyaga berilib ketgan turli mazhablarni rad etish imkoniyatidan foydalanadi: Xudoni yaratganiga qiyoslaydigan undan tashqari  haddan tashqari lug'at ilmi  bilan shug'ullanadiganlar va ma'noni buzib, bashoratli an'analarni rad etib, haddan tashqari majoziylik bilan shug'ullanadiganlarga.Bayhaqiyning bu muhtasham kitobi uning Alloh taoloning barcha ism va sifatlarini tasdiqlaganini isbotlashiddandir. Nafaqat naql bilan kifoyalanib qolmay, balki og'ir rivoyatlarni bayon qilish uchun aql-idrokdan foydalanadi va ba'zilarida sukut saqlaydi ( tafvid    ).“Shunday qilib, kitob  boblarida keltirilgan hadislarni tadqiq qilish, to'g'ri va nuqsonlarini aniqlab berish va rivoyatda keltirilgan matnlardagi nutqning yuzini tasdiqlash maqsadida kitob (ya'ni Asmoa val-sifat)ni yozdi. ism va sifatlar bobida , mutafakkirlar va tafsir ustalari nazdida tutgan ma'nolarni keltirganlar, shuning uchun u muruvvatda juda mohir va barcha mahoratda ustun edi. O‘z zamonasidagi va undan keyingi odamlardan, ularning fitnaga aralashganlaridan va nazarot ahli yolg‘on rivoyatlardan uni inkor etishga haqli emasliklarini to‘g‘ri xabarni bildilar, shuning uchun u shifo va yetarlidir” .Bayhaqiy antropomorfik urf-odatlar to'plamida (Al-Asmo' va as-Sifat) ilohiy kulgi zikr qilingan hadislarga butun bir bobni bag'ishlagan. U kulgi klassik arab tiliga asoslangan holda “yorish” yo  “ochish” ma’nolarini anglatishi mumkinligini tushuntiradi"- Badaviylar: “o‘simliklar o‘sganda yer kuladi”, deyishadi, chunki yer o‘simliklarning go‘zalligini ochib, gullarni ochadi”. Al-Bayhaqiyning ta’kidlashicha, Alloh aslida kulmagan, balki muruvvatini yerga nozil qilgan (tushirgan) .

Qabuliyat 
Zahabiy aytdilar: «Unga o'xshash narsa rivoyat qilinmagan». 

Ibn as-Subkiy kitobni yuqori baholab u haqida: “Men unga teng keladigan biror narsani bilmayman”, dedi.

manabalar: 

11-asr kitoblari
Ibn Xuzayma

Abu Bakr Muhammad ibn Ishoq ibn Xuzayma (    , 837 /223-hijriy  – 923 yil/311i hijriy yilida ) taniqli musulmon muhaddis va shofe’iy faqihi  , “Sahih Ibn Xuzayma” hadis to‘plami bilan mashhur.

Biografiya: 
U Nishopurda Ibn Jarir Tabariydan bir yil oldin tug‘ilgan va undan bir yilga ko‘proq umr ko‘rgan. U Nishopur  olimlaridan jumladan, oʻsha paytdagi Xuroson muhaddisi Ishoq Ibn Rahova (h. 238- yilda vafot etgan)  hamda al-Buxoriy va Muslimdan taʼlim olgan.

Ishlar 
Al-Hakim Ibn Xuzayma 140 dan ortiq kitob yozganligini qayd etgan.  Uning yozganlaridan ozginasi saqlanib qolgan): 

 Sahih ibn Kuzayma : muxtasar al-Muxtasar min al-musnad al-sahih (   : 
      '   Yaqinda https://kitabaltawhidenglish.blogspot.com/ 
 Sha'n al-du'a va-tafsir al-ad'iyah al-ma'thura (  )
 Fāʼid al-Fāʼid (   )

Manabalar 

Sunniy musulmon ulamolar
923-yilda vafot etganlar
837-yilda tugʻilganlar
Islom olimlari
Gruziyadagi vulqonlar roʻyxati

Gruziyadagi faol va soʻngan vulqonlar roʻyxati:

Manbalar 

 Siebert L, Simkin T (2002-). Volcanoes of the World: an Illustrated Catalog of Holocene Volcanoes and their Eruptions. Smithsonian Institution, Global Volcanism Program Digital Information Series, GVP-3, (https://volcano.si.edu/world/). 
Gruziya geografiyasi
Gruziya togʻlari
Qarshi shahrining me‘moriy yodgorliklari (kitob)

Qarshi shahrining meʼmoriy yodgorliklari – Qambar Nasriddinov va Oʻktam Xoʻjayarov tomonidan Qarshi shahrida joylashgan meʼmorchilik inshootlari tarixi haqida yozilgan kitob. Qarshining meʼmoriy yodgorliklari haqida soʻzlovchi ushbu kitob shaharda hozircha saqlanib qolgan obidalar hakida qisqacha maʼlumot beradi. Kitobda qadimiy va navqiron Qarshi tavsiflanib, shu bilan birga undagi noyob meʼmorchilik inshootlari: jumladan, Koʻkgumbaz masjidi, Odina jomeʼ masjidi hamda Xonaqoh jomeʼ masjidlari, Qarshi hammomi, Qarshi qal’asi, Qashqadaryo koʻprigi, Sharofboy madrasasi, Bekmurodboy madrasasi, Qilichboy madrasasi hamda Abdulazizboy madrasalari, Qarshi sardobasi va Abu Ubayda ibn al-Jarroh yodgorlik majmualarining qurilgan davri, sanasi, meʼmoriy uslubi, baʼzi tarixiy xususiyatlari bayon qilingan. Qarshi vohasida birinchi shahar hozirgi Qarshi shahridan shimolda joylashgan qadimgi Yergʻurgʻonda miloddan avvalgi VIII-VII asrlarda shakllanganligi bayon etilgan. Nasaf IX-XII asrlarda Janubiy Sugʻdning asosiy shaharlaridan hisoblangan. Unda rabot, shahriston, karvonsaroylar, masjid va madrasalar mavjud boʻlgani taʼkidlangan. Qarshining 2700 yilligiga bagʻishlangan mazkur risola-koʻrsatkich keng oʻquvchilar ommasiga moʻljallangan boʻlib, mehmonlarni shahardagi meʼmoriy obidalar bilan tanishtiradi.

Kitob muqaddima, meʼmorchilik inshootlari tarixi, mundarija, yakuniy soʻz va foydalanilgan ababiyotlar va manbalar roʻyxatidan iborat. Kitobda asosan Qarshi shahrida qadimda joylashgan tarixiy obidalar haqidagi dalillar, manbalar, tarixiy qazilmalar, tarixiy yodgorliklari, haqida maʼlumotlar keltiriladi. Kitob asosan 3 ta yaʼni oʻzbek, rus va ingliz tillarida yozilgan. Kitob boʻyicha maʼsul muharrir va taqrizchi Poyon Ravshanov. Kitob Yangi asr avlodi nashriyoti tomonidan nashr etilgan.

Kitoblar
Qarshi
Qashqadaryo ziyoratgohlari (kitob)

Qashqadaryo ziyoratgohlari — Shomurod Sharapov tomonidan Qashqadaryo viloyatida joylashgan ziyoratgohlar va qadimgi me‘moriy yodgorliklar tarixi haqida yozilgan kitob.

Kitoblar
Qashqadaryo
Qorapoya moyqoragʻon

Qorapoya moyqoragʻon () — burchoqdoshlar oilasi, moyqoragʻon turkumiga mansub oʻt oʻsimlik. Hayotiy shakli buta. Birinchi marta rasman rossiyalik botanik Viktor Semyonov Fyodorovich tomonidan tasvirlangan. Oʻzbekiston Respublikasi Qizil kitobiga kamyob, endemik tur sifatida kiritilgan. Surxondaryo viloyati, Hisor tizmasi, Boysun togʻlarida tarqalgan.

Tavsifi 
Past boʻyli sershox buta. Poyasi qizgʻish, qora rangda, bezli zich tuklar bilan qoplangan. Barglari, oddiy, toq patsimon, kumushrang tusda, xar ikki tomonidan qalin yotiq tuklar bilan qoplangan, bargchalari 4-5 juft, shakli choʻziqroq, chetlari tekis, qirqilmagan. Yonbargchalarining asosi uchburchaksimon. Gullari zigomorf, gulqoʻrgʻoni besh aʼzoli. Gultojibarglari sariq rangda. Gulkosachabarglari quvursimon yoki qoʻngʻiroqsimon shaklda. Hasharotlar, arilar va kapalaklar yortamida changlanadi. To‘pgullari boshchasimon shaklda, gullari zich joylashgan. Gulpoyasining uzunligi taxminan 22-25 mm. Iyun oyida gullab, mevasi iyul — avgust oylarida pishib yetiladi. Mevasi — qizgʻish yoki sariq rangda, ikki tomondan siqilgan, tukli, quruq dukkak meva, uzunligi 2-3 sm. Mevasi pishib yetilgandan soʻng dukkaklar chokidan ochilib urugʻlar tashqi muhitga chiqadi. Urug‘i orqali koʻpayadi.

Tarqalishi va oʻsish sharoiti 
Tabiatda kam uchrovchi endemik tur. Surxondaryo viloyati, Hisor tizmasi, Boysun togʻlarida uchraydi. Togʻlarning oʻrta qismidagi shagʻalli tuproqzorlarda va archazorlarda oʻsadi. Turlar sonining kamayishiga koʻpayish darajasining pastligi, sekin rivojlanish va insonning iqtisodiy faolligi, oʻtin sifatida koʻplab yigʻib olinganligi sabab boʻlgan.

Manbalar 

Surxondaryo viloyati geografiyasi
Baxtiyor Rasulov

Baxtiyor Maxmudjonovich Rasulov (1966-yil 4-yanvar, Andijon, Andijon viloyati, Oʻzbekiston SSR) — oʻzbekistonlik olim, tarix fanlari doktori (DSc), professor.

Biografiyasi 
Baxtiyor Rasulov 1966-yil 4-yanvarda Andijon shahrida tavallud topgan. 1990-yilda Toshkent davlat universitetini tarix mutaxassisligi, 2001-yilda Namangan davlat universitetini huquqshunos-pedagog taʼlim yoʻnalishi boʻyicha tamomlagan. Mehnat faoliyatini 1988-yilda A. P. Xlebushkina nomli 22-bolalar uyida bolalar bosh yetakchisi vazifasidan boshlagan. 1990—2021-yillarda Andijon viloyat oʻlkashunoslik muzeyi ilmiy xodimi, Andijon davlat pedagogika instituti laboranti, Andijon davlat universiteti aspiranti, katta oʻqituvchisi, dekani oʻrinbosari, kafedra mudiri, doktoranti, boʻlim boshligʻi, fakultet dekani, Andijon davlat universiteti ilmiy ishlar va innovatsiyalar boʻyicha prorektori lavozimida faoliyat yuritgan. 2021-yil 15-iyundan Andijon davlat universitetining Pedagogika instituti direktori.

Ilmiy faoliyati 
80 dan ortiq ilmiy va ilmiy-uslubiy ishlar muallifi, shu jumladan, 5 ta oʻquv qoʻllanma, 2 ta darslik, 3 ta monografiya, 3 tomlik (Oʻrta Osiyo qishloqlari tarixiga oid) hujjat va materiallar toʻplami muallifi. „Oʻzbekistondagi musulmon maktab va madrasalari tarixidan (XIX asr oxiri — XX asrning 20-yillari)“ mavzusida nomzodlik va „Oʻzbekistonda kollektivlashtirish jarayonidagi siyosiy qatagʻonlar va surgun qilingan dehqonlar ahvoli (1929-1959-yy.)“ mavzusida doktorlik dissertatsiyalarini himoya qilgan. „Maʼnaviy-maʼrifiy ishlar aʼlochisi“, „Oʻzbekiston Respublikasi Mustaqilligining 25 yilligi“, „Oʻzbekiston Respublikasi Konstitutsiyasining 30 yilligi“ koʻkrak nishonlari bilan taqdirlangan.

Manbalar

Havolalar  
 Baxtiyor Rasulov Google Scholar
Oʻzbek tarixchilari
Fan doktorlari
Professorlar
Oʻzbekiston Milliy universiteti bitiruvchilari
Namangan davlat universiteti bitiruvchilari
Aleksandar Glišić

Aleksandar Glišić (, 1992-yil 3-sentyabrda tugʻilgan) — bosniyalik professional futbolchi, Armaniston Premyer-ligasi „Nuh“ klubida hujumchi sifatida oʻynaydi.

Klub karyerasi 
Bosniya va Gersegovinada tugʻilgan Glisich oʻzining katta faoliyatini „FK Sloga Srbac“da boshlagan. 2016-yilda Bosniya va Gersegovina Premyer-ligasida Radnik Bijeljina bilan shartnoma imzoladi va oltmish yettitadan ortiq oʻyin oʻtkazib, sakkizta gol urdi. Shundan soʻng Urartu va Alashkert jamoalarida oʻynadi.

2019-yil avgust oyida „Alashkert“ bilan shartnoma imzoladi.

2022-yilning yanvarida Samarqandning „Dinamo“ klubi bilan shartnoma imzoladi.

2022-yil 14-iyunda Ararat Yerevan bilan shartnoma imzolaganini eʼlon qildi.

Manbalar

Havolalar 

 Rasmiy Instagram
 
Yashayotgan insonlar
Bosniya va Gersegovina erkaklar futbolchilari
Dinamo Samarqand futbolchilari
Oʻzbekiston Superligasi futbolchilari
Oʻzbekistondagi chet ellik erkak futbolchilar